કેબિનમાં આવી મેં બીજીવાર મેઈલ ચેક કર્યો અને એ વાતની પુષ્ટિ કરી કે મારી આંખો સાચું જ જોઈ રહી છે.વરસાદને કારણે કામ ઓછું હતું પણ મારે દ્રષ્ટિને એક ડિઝાઈન તૈયાર આપવાની હતી.મારા સ્ટાફમાં કોઈ વ્યક્તિ વધુ કુશળ કે ઓછું કુશળ નથી.બધાને પોતાની આવડતની ખબર જ છે અને એ અનુસાર સૌ પોતાની જવાબદારી અદા કરે છે.મારી પેઢી ત્રણ મજલાની છે.સૌથી ઉપરના મજલે પેપરવર્કની બૅક ઓફીસ.જ્યાં અત્યારે હું બેઠો છું.બીજા મજલે બેનર અને પોસ્ટરો છાપવાની મશીનરી છે.સૌથી નીચે કાચા માલનું ગોડાઉન છે.